**Nytt alarmanlegg på Vågsbygdtunet tas i bruk**

**Informasjon til medarbeidere**

Vågsbygdtunet er første sykehjem i Agder som tar i bruk nytt alarmanlegg basert på den store fellesanskaffelsen av velferdsteknologi. Anlegget planlegges å bli tatt i bruk tirsdag 23. januar 2018.

Firmaene Telenor Objects og Phoniro leverer anlegget som sender alarmer til smarttelefoner. Derfor er også telefonisystemet på Vågsbygdtunet byttet ut.

Det har blitt gjennomført opplæring i bruk av appen på smarttelefonene, og i hvordan beboere, medarbeidere og alarmsensorer legges inn og knyttes sammen i dataprogrammet. Superbrukere og ressurspersoner som har fått opplæring er:

* Nina Abusland
* Anne Johansen
* Kjersti Kjetså
* Birger Knudsen
* Daliborka Jankovic
* Yenny Castillo Luz

Denne gruppen vil bistå når spørsmål dukker opp.

Type alarmsensorer som er installert ulike steder og tas i bruk er:

* Alarmknapp («smykke»)
* Døralarm
* Sengealarm
* Passeringsalarm
* Elektronisk dørlås
* Epilepsialarm
* GPS
* Tilstedemarkering for medarbeidere - «tagg» i beboerrom

Hvilke type alarmer som aktiveres er vurdert individuelt for hver beboer. Dette kan tilpasses ved endrede behov. Ressurspersonene legger da inn endringer i datasystemet.

Alarmanlegget tas i bruk tirsdag 23. januar fra kl 11.00. Det gjennomføres en visning av funksjonene på smarttelefonene til personalet som er på jobb i avdelingene. Det vil være ressurspersoner og tekniker tilstede for å bistå denne dagen. Ved vaktskifte til kveld og natt vil de ulike medarbeidere kunne vise neste skift hvordan appen fungerer, og det vil fortsatt være ekstra ressurser tilgjengelig.

Hvis det skulle oppstå feil, eller behov for hjelp i bruken av alarmanlegget, skal du først sjekke om det er en ressursperson (se ovenfor) på jobb. Hvis dette ikke er tilfellet er det Elcom Sør som har vakttelefon hele døgnet for å kunne hjelpe raskt ved behov. Telefonnummer finner du ved Pcene

Hvis du opplever at noe ikke virker skal du gi beskjed til Nina Abusland.

Nåværende alarmanlegg vil fortsatt være tilgjengelig i en periode.

Å være pilot - første sykehjem som installerer anlegget - innebærer å få den nye teknologien raskest, og bidra til å teste ut mulighetene og systemene før det installeres andre steder. Det vil også kunne oppstå behov for rettelser i systemet.

Bruk av alarmanlegget vil gi oss mulighet til å jobbe på en ny måte. På sikt ønsker vi at alle avdelingsdører og hoveddøren skal være åpen for beboere, slik at de beboere som har evne til det, får større frihet. Passeringsalarm ved dørene vil gjøre det mulig å få signal når enkelte personer går gjennom avdelingsdør / ytterdør. Vi tar sikte på å åpne de første avdelingsdørene ca. en uke etter oppstart av alarmanlegget. Dette planlegges i detalj med den enkelte avdeling, sik at vi kan ivareta de aktuelle beboere på en god måte.

For mer informasjon: ta kontakt med din leder eller med Nina Abusland.

Lykke til!

Med vennlig hilsen

Nina Abusland, Kristin Hakli og Ilse van Lingen